# Norādījumi darbam

- Veicot jebkādus darbus pie karstā gaisa pūtēja, atvienojiet tās kontaktdakšu no elektrotīkla kontaktligzdas.

Norāde: nenovietojiet sprauslu (1) pārāk tuvu apstrādājamajam priekšmetam. Tā rezultātā var rasties gaisa nosprostojumi, kas var izraisīt karstā gaisa pūtēja pārkaršanu.

## Termoizolējošās aptveres noņemšana

Veicot darbu īpaši šaurās vietās, var noņemt termoizolējošo aptveri (2), to pagriežot.

- Ievērojiet piesardzību, nepieskarieties karstajai sprauslai! Strā‌dā‌jot bez termoizolējošās aptveres, pieaug iespēja iegūt apdegumus.

Noņemot vai atvienojot siltumizolējošo aptveri (2), izslēdziet karstā gaisa pūtēju un ļaujiet tam atdzist.

Lai ātri atdzesētu karstā gaisa pūtēju, jūs arī varat to īsu brīdi darbināt ar viszemāko iestatāmo temperatūru.

## Karstā gaisa pūtēja novietošana glabāšanā

Novietojiet karstā gaisa pūtēju uz plaukta (3), lai ļautu tam atdzist vai atbrīvotu abas rokas citu darbu veikšanai.

- Kamēr karstā gaisa pūtējs ir nolikts malā, rīkojieties ļoti uzmanīgi! Jūs varat gūt apdegumus, saskaroties ar karstajām sprauslām vai karsto gaisa plūsmu.

Novietojiet karstā gaisa pūtēju uz līdzenas un stabilas virsmas. Pārliecinieties, ka tas nevar apgāzties. Novietojiet kabeli projām no savas darba zonas, lai nevarētu aiz tā nejauši apgāzt vai pavilkt karstā gaisa pūtēju.

Ja karstā gaisa pūtējs netiks izmantots ilgāku laiku, izslēdziet to un atvienojiet kontaktdakšu.