# Radni primjeri (vidjeti slike A–G)

Slike radnih primjera možete naći na stranicama sa slikama.

Razmak sapnice do izratka ravna se prema materijalu koji se obrađuje (metal, plastika itd.) i namjeravanom načinu obrade.

Optimalna temperatura za odgovarajuću primjenu može se odrediti praktičnim pokušajem.

Uvijek najprije napravite test u pogledu količine zraka i temperature. Započnite s većim razmakom i niskim stupnjem snage. Zatim po potrebi prilagodite razmak i stupanj snage.

Ako niste sigurni koji materijal obrađujete ili kako će vrući zrak djelovati na materijal, onda ispitajte djelovanje na skrivenom mjestu.

Kod svih radnih primjera osim „Uklanjanje laka s okvira prozora“ možete raditi bez pribora. Uporaba predloženih dijelova pribora poje‌dno‌stavljuje rad i znatno povećava kvalitetu rezultata.

Za ovo puhalo vrućeg zraka možete upotrebljavati sve sapnice koje se u Bosch mogu kupiti kao pribor.

- Oprez pri promjeni sapnice! Ne dodirujte vruću sapnicu. Ostavite puhalo vrućeg zraka da se ohladi i pri promjeni sapnice nosite zaštitne rukavice. Možete se opeći na vrućoj sapnici.

Za brže hlađenje puhalo vrućeg zraka možete i kratko vrijeme ostaviti da radi na najnižoj podesivoj temperaturi.

##

Stavite plosnatu sapnicu (14). Kratko rastopite lak vrućim zrakom i odignite ga čistom lopaticom. Dugo djelovanje topline dovodi do paljenja laka i otežava skidanje.

Brojna ljepila omekšaju uslijed djelovanja topline. Kada je ljepilo zagrijano, možete odvojiti spojeve ili ukloniti višak ljepila.

##

- Obavezno upotrebljavajte sapnicu sa zaštitom za staklo (15). Postoji opasnost od pucanja stakla.

Na profiliranim površinama lak možete odignuti odgovarajućom lopaticom i očetkati mekom žičanom četkom.

##

- Prije zagrijavanja provjerite radi li se stvarno o vodovodnoj cijevi. Vodovodne cijevi se s vanjske strane često ne razlikuju od plinskih cijevi. Plinske cijevi se ni u kojem slučaju ne smiju zagrijavati.

Stavite kutnu sapnicu (16). Prvenstveno zagrijavajte smrznuta mjesta od odvoda u smjeru dovoda.

Plastične cijevi kao i spojeve između cijevnih komada zagrijavajte posebno oprezno kako bi se izbjegla oštećenja.

##

Stavite reflektorsku sapnicu (17). Plastične cijevi napunite pijeskom i zatvorite na objema stranama kako biste spriječili savijanje cijevi. Oprezno i ravnomjerno zagrijavajte cijev bočnim pomicanjem amo-tamo.

##

Stavite redukcijsku sapnicu (20) i stopicu za zavarivanje (19). Izradci koje treba zavariti i žica za zavarivanje (18) moraju biti od istog materijala (npr. PVC). Šav mora biti čist i odmašćen.

Oprezno zagrijte mjesto šava sve dok ne bude gnjecavo. Pazite da područje temperature iz‌među gnjecavog i tekućeg stanja plastike bude što manje.

Dovedite žicu za zavarivanje (18) i pustite je da uđe u zazor tako da nastane jednolično zadebljanje šava.

##

Za točkasto lemljenje stavite redukcijsku sapnicu (20), a za lemljenje cijevi reflektorsku sapnicu (17).

Ako koristite lem bez taliva, mjesto lemljenja na‌mažite mašću za lemljenje ili pastom za lemljenje. Zagrijte mjesto lemljenja i nakon toga dodajte lem. Lem se mora rastaliti pod djelovanjem temperature izratka.
Nakon ohlađi‌vanja mjesta lemljenja uklonite talivo.

##

Stavite reflektorsku sapnicu (17). Odaberite promjer crijeva za skupljanje (21) prema izratku. Ravnomjerno zagrijavajte crijevo za skupljanje sve dok ne nalegne na izradak.