# Upozornenia týkajúce sa práce

- Pred každou prácou na teplovzdušnej pištoli vytiahnite sieťovú zástrčku zo zásuvky.

Upozornenie: Neprikladajte dýzu (1) príliš blízko k obrábanému obrobku. Nahromadenie vzduchu môže spôsobiť prehriatie teplovzdušnej pištole.

## Demontáž tepelnej ochrany

Pred prácami na veľmi úzkych miestach môžete tepelná ochrana (2) otočením odobrať.

- Pozor, horúca dýza! Pri práci bez tepelnej ochrany hrozí zvýšené nebezpečenstvo popálenia.

Ak chcete odobrať alebo nasadiť tepelnú ochranu (2), teplovzdušnú pištoľ vypnite a nechajte ju vychladnúť.

Kvôli rýchlejšiemu ochladeniu môžete tiež teplovzdušnú pištoľ nechať krátko zapnutú na najnižšej nastaviteľnej teplote.

## Odstavenie teplovzdušnej pištole

Ak chcete teplovzdušnú pištoľ nechať ochladiť alebo ak chcete mať pri práci obe ruky voľné, postavte teplovzdušnú pištoľ na odkladacie plochy (3).

- S odstavenou teplovzdušnou pištoľou pracujte mimoriadne opatrne! Na horúcej dýze alebo na horúcom prúde vzduchu sa môžete popáliť.

Postavte teplovzdušnú pištoľ na rovnú, stabilnú plochu. Skontrolujte, či sa nemôže prevrátiť. Kábel zabezpečte mimo vašej pracovnej oblasti tak, aby nemohol teplovzdušnú pištoľ prevrhnúť alebo stiahnuť dole.

Pri dlhšom nepoužívaní teplovzdušnú pištoľ vypnite a vytiahnite sieťovú zástrčku.