# Paruošimas naudoti

- Atkreipkite dėmesį į tinklo įtampą! Maitinimo šaltinio įtampa turi sutapti su karšto oro orapūtės firminėje lentelėje nurodytais duomenimis.

##

Gamykloje metaliniai paviršiai yra padengiami apsaugine danga nuo korozijos. Pirmojo naudojimo metu šis apsauginis sluoksnis išgaruoja.

Dėl tam tikrų gamybos procesų gali būti karšto oro orapūtės antgalio (1) pakitimų. Tai nėra pažeidimai ir jie karšto oro orapūtės veikimui neigiamo poveikio nedaro.

##

Įjungimo-išjungimo jungiklį (4) pastumkite aukštyn.

Šiluminės apsaugos reguliatorius: perkaitus (pvz., esant oro kamščiui arba nepakankamam oro tiekimui), karšto oro orapūtė automatiškai išjungia šildymą, o ekrane parodomas šiluminės apsaugos reguliatoriaus simbolis (7). Tačiau ventiliatorius veikia toliau. Kai karšto oro orapūtė atvėsta iki darbinės temperatūros, kaitinimas automatiškai vėl įjungiamas.

##

Įjungimo-išjungimo jungiklį (4) pastumkite žemyn į padėtį 0.

- Prieš išjungdami karšto oro orapūtę po ilgesnio naudojimo aukšta temperatūra, palaukite, kad jis atvėstų. Dėl to leiskite jam trumpam veikti nustatę žemiausią, kokią galima nustatyti, temperatūrą.

##

Įjungimo-išjungimo jungikliu (4) galite reguliuoti oro kiekį, pasirinkdami vieną iš skirtingų pakopų:

Pakopa | Jungiklio padėtis | l/min. | °C
--- | --- | --- | ---
Vėsinimo pakopa |  | 150 | 50
Darbinė pakopa 1 |  | 150–300 | 50–630
Darbinė pakopa 2 |  | 300–500 | 50–630

Duomenys galioja tik tada, kai nominalioji įtampa [U] 230 V. Jei įtampa kitokia arba jei naudojamas specialus, tam tikrai šaliai gaminamas modelis, šie duomenys gali skirtis.

Sumažinkite oro kiekį tada, jei, pvz., reikia, kad ruošinio aplinka per daug neįkaistų, arba jei oro srautas gali pastumti lengvą ruošinį.

##

Vėsinimo pakopoje yra nustatyta fiksuota 50 °C temperatūra. Abiejose darbinėse pakopose temperatūrą galima reguliuoti.

Perjungiant iš vėsinimo pakopos į vieną iš darbinių pakopų, vėl iškviečiama ten paskiausiai nustatyta temperatūra.

Nustatyta temperatūra rodoma ekrane (13).

Norėdami temperatūrą padidinti, spauskite mygtuko (12) +, norėdami temperatūrą sumažinti, spauskite –.

Trumpai paspaudus mygtuką (12), temperatūra padidėja arba sumažėja 10 °C. Ilgiau spaudžiant mygtuką, temperatūra tol didėja ar mažėja 10 °C žingsniu, kol atleidžiamas mygtukas arba pasiekiama maksimali arba minimali temperatūra.

Ekrane 3 s rodoma nustatyta užduotoji temperatūra. Kol pasiekiama užduotoji temperatūra, rodoma faktinė temperatūra antgalio išvade, o temperatūros matavimo vienetas (6) mirksi. Kai pasiekiama užduotoji temperatūra, temperatūros matavimo vienetas nustoja mirksėti.

- Jei temperatūrą sumažinate, užtruks šiek tiek laiko, kol karšto oro orapūtė atvės.

Vėsinimo pakopa yra skirta įkaitusiam ruošiniui vėsinti arba dažams džiovinti. Ji taip pat tinka karšto oro orapūtei prieš pastatant ar prieš keičiant antgalį atvėsinti.

##

Esant nustatytai vėsinimo pakopai, oro kiekį 10 žingsniu galite nustatyti nuo 150 iki 300 l/min. Esant nustatytai darbinei pakopai, oro kiekį 10 žingsniu galite nustatyti nuo 150 iki 500 l/min.

Taip pat galite naudoti išsaugotus oro kiekio/temperatūros derinius žr. Oro kiekio/temperatūros derinių išsaugojimas (GHG 23‑66).

Nustatytą oro kiekį apatiniame ekrano krašte rodo dešimt juostos segmentų (9).

Pakopa | Jungiklio padėtis | l/min. | °C
--- | --- | --- | ---
Vėsinimo pakopa |  | 150–300 | 50–100A)
Darbinė pakopa |  | 150–500 | 50–650

A)

  Priklausomai nuo pasirinktos oro srovės, temperatūra automatiškai nusistato 50−100 °C diapazone.

Norėdami reguliuoti oro kiekį, pirmiausia paspauskite ventiliatoriaus mygtuką (10). Ekrane mirksi ventiliatoriaus simbolis (8). Mygtuku (12) galite reguliuoti oro kiekį.

Norėdami oro kiekį padidinti, spauskite mygtuko (12) +, norėdami oro kiekį sumažinti, spauskite –.

Jei mygtuku (12) vėl norite nustatyti temperatūrą, dar kartą paspauskite ventiliatoriaus mygtuką (10). Ekrane ventiliatoriaus simbolis (8) nebemirksi.

Jei iš vėsinimo pakopos perjungiate į darbinę pakopą, yra nustatoma darbo pakopoje paskiausiai naudotas oro kiekio/temperatūros derinys.

Sumažinkite oro kiekį tada, jei, pvz., reikia, kad ruošinio aplinka per daug neįkaistų, arba jei oro srautas gali pastumti lengvą ruošinį.

##

Vėsinimo pakopoje temperatūra automatiškai nusistato 50 °C–100 °C intervale. Darbinėje pakopoje temperatūrą galite nustatyti nuo 50 °C iki 650 °C.

Taip pat galite naudoti išsaugotus oro kiekio/temperatūros derinius žr. Oro kiekio/temperatūros derinių išsaugojimas (GHG 23‑66).

Nustatyta temperatūra rodoma ekrane (13).

Norėdami temperatūrą padidinti, spauskite mygtuko (12) +, norėdami temperatūrą sumažinti, spauskite –.

Trumpai paspaudus mygtuką (12), temperatūra padidėja arba sumažėja 10 °C. Ilgiau spaudžiant mygtuką, temperatūra tol didėja ar mažėja 10 °C žingsniu, kol atleidžiamas mygtukas arba pasiekiama maksimali arba minimali temperatūra.

Ekrane 3 s rodoma nustatyta užduotoji temperatūra. Kol pasiekiama užduotoji temperatūra, rodoma faktinė temperatūra antgalio išvade, o temperatūros matavimo vienetas (6) mirksi. Kai pasiekiama užduotoji temperatūra, temperatūros matavimo vienetas nustoja mirksėti.

- Jei temperatūrą sumažinate, užtruks šiek tiek laiko, kol karšto oro orapūtė atvės.

Vėsinimo pakopa yra skirta įkaitusiam ruošiniui vėsinti arba dažams džiovinti. Ji taip pat tinka karšto oro orapūtei prieš pastatant ar prieš keičiant antgalį atvėsinti.

##

Jūs galite išsaugoti 4 oro kiekio/temperatūros derinius arba galite naudotis 4 gamykloje išsaugotais deriniais.

Tuo tikslu įjungimo-išjungimo jungiklis (4) turi būti nustatytas į darbinę pakopą.

Gamyklinis nustatymas
Atminties vieta | °C | l/min. | Naudojimas
--- | --- | --- | ---
1 | 250 | 350 | Plastikinių vamzdžių formavimas
2 | 350 | 400 | Plastiko suvirinimas
3 | 450 | 500 | Lako šalinimas
4 | 550 | 400 | Minkštasis litavimas

Norėdami iškviesti derinį, pakartotinai spauskite atminties mygtuką (11), kol rodmenyje (5) atsiras pageidaujamas numeris.

Individualaus derinio išsaugojimas:

- Paspaudę atminties mygtuką (11), pasirinkite pageidaujamą atminties vietą.
- Nustatykite pageidaujamą temperatūrą ir oro kiekį. Atminties vieta (5) mirksi ir tokiu būdu rodo, kad buvo pakeistas išsaugotas derinys.
- Paspauskite atminties mygtuką (11) ir laikykite jį paspaustą. Atminties vieta (5) mirksi apie 2 s. Kai ji pradeda šviesti nuolat, naujas derinys yra išsaugotas.