# Darbo patarimai

- Prieš atlikdami bet kokius karšto oro orapūtės priežiūros darbus, iš elektros tinklo lizdo ištraukite kištuką.

Nuoroda: nepriartinkite tūtos (1) per daug arti prie apdirbamo ruošinio. Susikaupęs karštas oras gali sukelti karšto oro orapūtės perkaitimą.

## Apsauginio nuo karščio gaubto nuėmimas

Norėdami atlikti darbus sunkiai prieinamose vietose, sukdami galite nuimti apsauginį nuo karščio gaubtą (2).

- Saugokitės karšto antgalio! Kai dirbama be ap‌sauginio nuo karščio gaubto, gresia didesnis nudegimo pavojus.

Nuimant arba uždedant apsauginį nuo karščio gaubtą (2), karšto oro orapūtė turi būti išjungta ir atvėsusi.

Kad karšto oro orapūtė greičiau atvėstų, trumpam leiskite jam veikti nustatę žemiausią temperatūrą.

## Karšto oro orapūtės pastatymas

Norėdami palikti karšto oro orapūtę atvėsti arba kad galėtumėte dirbti abiem rankom, padėkite ją ant atraminio paviršiaus (3).

- Ypač atsargiai dirbkite su pastatyta karšto oro orapūte! Karšta tūta ir karšto oro srautas kelia nudegimo pavojų.

Karšto oro orapūtę padėkite ant lygaus, tvirto paviršiaus. Įsitikinkite, kad ji neparvirs. Laidą už darbo zonos užfiksuokite taip, kad jis karšto oro orapūtės negalėtų nei parversti, nei nutempti žemyn.

Jei karšto oro orapūtės ketinate nenaudoti ilgesnį laiką, ją išjunkite ir ištraukite tinklo kištuką.