# Darbo pavyzdžiai (žr. A–G pav.)

Darbo pavyzdžių paveikslus rasite schemų puslapiuose.

Atstumas nuo antgalio iki ruošinio priklauso nuo apdorojamos medžiagos (metalas, plastikas ar kt.) ir numatyto darbo pobūdžio.

Optimali temperatūra konkrečiu atveju nustatoma praktiniais bandymais.

Visada pirmiausia atlikite bandomąją operaciją, kad galėtumėte nustatyti oro kiekį ir temperatūrą. Pradėkite didesniu atstumu ir žemesne galios pakopa. Tada pagal poreikį priderinkite atstumą ir galios pakopą.

Jei nesate įsitikinę, kokią medžiagą apdorojate arba koks bus karšto oro poveikis medžiagai, patikrinkite poveikį nematomoje vietoje.

Visais pavyzdžiuose nurodytais atvejais, išskyrus „Dažų pašalinimas nuo lango rėmo“, prietaisą galima naudoti ir be papildomos įrangos. Tačiau siūlomų papildomų antgalių naudojimas palengvina darbą ir iš esmės pagerina darbo kokybę.

Su šia karšto oro orapūte galima naudoti visus antgalius, kuriuos įmonėje Bosch galima įsigyti kaip papildomą įrangą.

- Būkite atsargūs keisdami antgalį! Nelieskite karšto antgalio. Palaukite, kol karšto oro orapūtė atvės ir keisdami mūvėkite apsaugines pirštines. Karštas antgalis gali nudeginti.

Kad karšto oro orapūtė greičiau atvėstų, trumpam leiskite jam veikti nustatę žemiausią temperatūrą.

##

Uždėkite platųjį antgalį (14). Laką trumpai paminkštinkite karštu oru ir nugrandykite jį švaria mentele. Ilgas karščio poveikis laką sudegina ir apsunkina nuėmimą.

Daugelis klijų nuo šilumos suminkštėja. Pašildę klijus galite atskirti jungtis arba pašalinti klijų perteklių.

##

- Būtinai naudokite stiklą apsaugantį antgalį (15). Iškyla stiklo skilimo pavojus.

Dažus nuo profiliuotų paviršių galima pakelti tinka‌mu grandikliu, po to nuvalykite minkštu vieliniu šepečiu.

##

- Prieš pradėdami atšildymą patikrinkite, ar tikrai pasirinkote vandentiekio vamzdžius. Vandentiekio vamzdžiai dažnai iš išorės nesis‌kiria nuo dujų vamzdžių. Jokiu būdu nekaitin‌kite dujų vamzdžių.

Uždėkite kampinį antgalį (16). Užšalusias vietas rekomenduojama šildyti nuo išleidimo angos link įleidimo angos.

Ypač atsargiai kaitinkite plastikinius vamzdžius bei vamzdžių jungtis, kad išvengtumėte pažeidimų.

##

Uždėkite reflektoriaus antgalį (17). Pripildykite plastikinius vamzdžius smėlio ir uždenkite abu galus, kad vamzdis nesusilenktų. Vamzdį atsargiai ir tolygiai pašildykite vedžiodami įrankį šonu pirmyn ir atgal.

##

Uždėkite redukcinį antgalį (20) ir suvirinimo antgalį (19). Suvirinami ruošiniai ir su‌virinimo viela (18) turi būti iš vienodos medžiagos (pvz., abu iš PVC). Suvirinimo vieta turi būti švari ir nesutepta alyva arba tepalu.

Suvirinimo siūlės vietą įkaitinkite tiek, kad medžiaga būtų plastiška. Atkreipkite dėmesį į tai, kad plastiko plastiškos ir skystos būsenų temperatūrų skirtumas yra nedidelis.

Priglauskite suvirinimo vielą (18) ir leiskite jai su‌tekėti į tarpelį, kad susidarytų tolygi suvirinimo siūlė.

##

Taškiniam litavimui uždėkite redukcinį antgalį (20), vamzdžiams lituoti uždėkite reflektorinį antgalį (17).

Jei lydmetalį naudojate be fliusų, ant lituojamos vietos užtepkite litavimo alyvos arba litavimo pastos. Pašildykite litavimo vietą ir uždėkite lydmetalio. Lydmetalis dėl ruošinio temperatūros turi lydytis.
Lituojamai vietai atvėsus, jei reikia, fliusus nuimkite.

##

Uždėkite reflektoriaus antgalį (17). Parinkite tokį lankstaus susitraukiančio vamzdelio (21) skersmenį, kad jis atitiktų ruošinį. Tolygiai šildykite lankstų susitraukiantį vamzdelį, kol jis priglus prie ruošinio.