# Указания за работа

- Преди извършване на каквито и да е дейности по пистолета за горещ въздух изключвайте щепсела от захранващата мрежа.

Указание: Не приближавайте дюзата (1) твърде близо до обработвания детайл. Възникващият въздушен натиск може да доведе до прегряване на пистолета за горещ въздух.

## Демонтиране на топлинния предпазител

За работа на особено тесни места можете да свалите термозащитата (2) чрез въртене.

- Внимавайте, дюзата е гореща! При работа без топлинния предпазител се увеличава опасността от изгаряне.

За сваляне, респ. поставяне на топлинната защита (2) изключете пистолета за горещ въздух и го оставете да се охлади.

За по-бързо охлаждане можете да оставите пистолета за горещ въздух да работи за кратко с най-ниската настройваща се температура.

## Оставяне на пистолета за горещ въздух

Оставяйте пистолета за горещ въздух върху повърхностите за поставяне (3), за да се охлажда или за да можете свободно да работите с две ръце.

- Работете с оставен пистолет за горещ въздух особено вниматело! Можете да се изго‌рите от горещата дюза или от горещия въздушен поток.

Позиционирайте пистолета за горещ въздух върху равна, стабилна повърхност. Уверете се, че не може да се преобърне. Подсигурете кабела извън Вашата зона на работа така, че пистолетът за горещ въздух да не може да се обърне или изтегли.

Изключвайте пистолета за горещ въздух при по-дълго време без употреба и изтегляйте щепсела.