# Brukseksempler (se bilde A–G)

Du finner bilder av brukseksemplene på illustrasjonssidene.

Avstanden fra dysen til emnet avhenger av materialet som skal bearbeides (metall, plast osv.) og den planlagte bearbeidingsmåten.

Optimal temperatur for de forskjellige oppgavene kan bestemmes ved praktiske forsøk.

Du må alltid utføre en test først for å sjekke at luftmengden og temperaturen er egnet. Begynn med stor avstand og lavt effekttrinn. Tilpass deretter avstanden og effekttrinnet etter behov.

Hvis du ikke er sikker på hva slags materiale du bearbeider eller hvilken virkning varmluften har på materialet, tester du virkningen på et sted som ikke er synlig.

Alle arbeidene i brukseksemplene med unntak av "Fjerne lakk på vindusrammer" kan utføres uten tilbehør. Bruk av de foreslåtte tilbehørsdelene forenkler imidlertid arbeidet og øker kvaliteten på resultatet vesentlig.

Til denne varmluftpistolen kan du bruke alle dysene som leveres som tilbehør fra Bosch.

- Forsiktig ved dyseskift! Ikke berør den varme dysen. La varmluftpistolen avkjøles, og bruk vernehansker når du skifter dyse. Du kan brenne deg på den varme dysen.

For å avkjøle varmluftpistolen raskere kan du også la den gå en kort stund med den laveste temperaturen som kan stilles inn.

##

Sett på det flate munnstykket (14). Bruk varmluft på lakken en kort stund for å mykgjøre den, og løft den av med en ren spatel. Langvarig oppvarming forbrenner lakken og gjør den vanskeligere å fjerne.

Mange klebemidler blir myke av varme. Når limet er varmet opp, kan du løsne forbindelser eller fjerne overflødig lim.

##

- Det er svært viktig å bruke glassbeskyttelsesmunnstykket (15). Ellers er det fare for at glass knuses.

På profilerte flater kan du løfte opp lakken med en passende spatel og børste med en myk stålbørste.

##

- Før oppvarming må du kontrollere at det faktisk dreier seg om et vannrør. Det er ofte vanskelig å skille mellom vannrør og gassrør fra utsiden. Gassrør må ikke i noe tilfelle varmes opp.

Sett på vinkelmunnstykket (16). Varm fryste steder fortrinnsvis opp fra avløpet og i retning innløpet.

Varm opp plastrør og forbindelser mellom rørdeler svært forsiktig for å unngå skader.

##

Sett på reflektormunnstykket (17). Fyll plastrør med sand, og lukk dem på begge sider for å hindre at røret brekker. Varm opp røret forsiktig og jevnt ved å bevege pistolen frem og tilbake på siden.

##

Sett på reduksjonsmunnstykket (20) og sveiseskoen (19). Emnene som skal sveises sammen og sveisetråden (18) må være av samme materiale (f.eks. begge PVC). Sømmen må være ren og fettfri.

Varm sømmen forsiktig opp til den blir myk. Husk at temperaturområdet mellom myk og flytende tilstand er liten på plast.

Tilfør sveisetråden (18), og la den gå inn i spalten, slik at det oppstår en jevn vulst.

##

Sett på reduksjonsmunnstykket (20) for punktlodding og reflektormunnstykket (17) for lodding av rør.

Hvis du bruker loddemiddel uten flussmiddel, påfører du loddefett eller loddepasta på loddestedet. Varm opp loddestedet og tilsett loddemiddelet. Loddemiddelet må smelte av emnetemperaturen.
Fjern eventuelt flussmiddelet når loddestedet er avkjølt.

##

Sett på reflektormunnstykket (17). Bruk en krympeslange (21) med en diameter som passer til emnet. Varm opp krympeslangen jevnt til den ligger tett inntil emnet.