# Príklady práce (pozri obrázky A–G)

Obrázky príkladov použitia nájdete na grafických stránkach.

Vzdialenosť dýzy od obrobku sa riadi podľa opracovávaného materiálu (kov, plast atď.) a podľa zamýšľaného spôsobu opracovania.

Optimálna teplota pre každý spôsob použitia sa dá zistiť praktickým vyskúšaním.

Najskôr vždy urobte test týkajúci sa množstva vzduchu a teploty. Začnite s väčšou vzdialenosťou a nižším výkonovým stupňom. Podľa potreby potom prispôsobte vzdialenosť a výkonový stupeň.

Ak si nie ste istý tým, aký materiál opracovávate alebo ako pôsobí teplo z teplovzdušnej pištole na daný materiál, otestujte pôsobenie na skrytom mieste.

Vo všetkých prípadoch z príkladov práce okrem „Odstraňovanie laku z okenných rámov“ môžete pracovať bez príslušenstva. Použitie navrhnutých súčiastok príslušenstva však zjednoduší vašu prácu a výrazne zvýši kvalitu dosiahnutého výsledku.

Na túto teplovzdušnú pištoľ môžete použiť všetky dýzy, ktoré sú v ponuke Bosch ako príslušenstvo.

- Pozor pri výmene dýzy! Nedotýkajte sa horúcej dýzy. Teplovzdušnú pištoľ nechajte vychladnúť a pri výmene noste ochranné rukavice. Na horúcej dýze sa môžete popáliť.

Kvôli rýchlejšiemu ochladeniu môžete tiež teplovzdušnú pištoľ nechať krátko zapnutú na najnižšej nastaviteľnej teplote.

##

Nasaďte plochú dýzu (14). Lak krátko zmäkčujte horúcim vzduchom a nadvihnite ho pomocou čistej špachtle. Dlhé pôsobenie tepla lak spáli a sťažuje odstraňovanie.

Veľa lepidiel pôsobením tepla mäkne. Pri zohriatom lepidle môžete uvoľňovať spoje alebo odstrániť nadbytočné lepidlo.

##

- Bezpodmienečne používajte dýzu na ochranu skla (15). Hrozí nebezpečenstvo prasknutia skla.

Na profilovaných plochách môžete lak pomocou vhodnej špachtle nadvihnúť a potom ho odstraňovať jemnou mäkkou drôtenou kefou.

##

- Pred zohrievaním skontrolujte, či skutočne ide o vodovodné potrubie. Vodovodné potrubia sa často vonkajším vzhľadom od plynových potrubí vôbec neodlišujú. Plynové potrubia sa nesmú v žiadnom prípade nahrievať.

Nasaďte zahnutú dýzu (16). Zahrievajte zamrznuté miesta podľa možnosti od odtoku smerom k prívodu.

Plastové rúry a takisto plastové spojky medzi rúrami ohrievajte mimoriadne opatrne, aby ste sa vyhli ich poškodeniu.

##

Nasaďte reflektorovú dýzu (17). Plastovú rúru naplňte pieskom a na oboch stranách ju uzatvorte, aby ste zabránili jej zalomeniu. Rúru opatrne a rovnomerne zahrievajte bočným pohybom sem a tam.

##

Nasaďte redukčnú dýzu (20) a príložku na zváranie (19). Zvárané obrobky a zvárací drôt (18) musia byť z rovnakého materiálu (napr. obidva z PVC). Miesto zvaru musí byť čisté a zbavené mastnoty.

Opatrne zahrievajte obe miesta zvaru, až nadobudnú cestovitú konzistenciu. Pri práci dávajte pozor a pamätajte na to, že tepelný rozdiel medzi mäkkou a kvapalnou konzistenciou plastu je malý.

Priveďte zvárací drôt (18) a zaveďte ho do štrbiny tak, aby vznikol rovnomerný návalok.

##

Pri bodovom spájkovaní nasaďte redukčnú dýzu (20), pri spájkovaní rúr reflektorovú dýzu (17).

Ak budete používať spájku bez taviva, potrite miesto spájkovania spájkovacím tukom alebo spájkovacou pastou. Nahrejte miesto spájkovania a pridajte spájku. Spájka sa musí roztaviť teplotou obrobku.
Po vychladnutí v prípade potreby odstráňte zo spájkovaného miesta tavivo.

##

Nasaďte reflektorovú dýzu (17). Zvoľte priemer zmršťovacej hadičky (21) tak, aby bol vhodný pre obrobok. Rovnomerne zohrievajte zmršťovaciu hadičku, kým tesne neprilieha k obrobku.