# Työesimerkkejä (katso kuvat A–G)

Kuvia esimerkkitöistä löydät piirrossivuilta.

Suuttimen ja työkappaleen keskinäinen etäisyys tulee valita työstettävän materiaalin (metalli, muovi, yms.) ja käyttötavan mukaan.

Kullekin käyttökohteelle sopivan lämpötilan voi määrittää kokeilemalla.

Tee aina ensin ilmamäärän ja lämpötilan testaus. Aloita suurella etäisyydellä ja matalalla tehotasolla. Säädä etäisyyttä ja tehotasoa tarpeen mukaan.

Jos et ole varma, mitä materiaalia olet työstämässä tai miten kuumuus vaikuttaa kyseiseen materiaaliin, testaa työkalua ensin piilossa olevaan kohtaan.

Voit tehdä kaikkien työesimerkkien tehtävät ilman lisätarvikkeita, lukuun ottamatta "ikkunankarmien maalipinnan poistamista". Suositellut lisätarvikkeet helpottavat kuitenkin työtä ja parantavat työtuloksia.

Tässä kuumailmapuhaltimessa voi käyttää kaikkia saatavilla olevia Bosch-suuttimia.

- Noudata varovaisuutta suuttimien vaihdossa! Älä kosketa kuumaa suutinta. Anna kuumailmapuhaltimen jäähtyä ja käytä vaihdossa työkäsineitä. Kuuma suutin voi aiheuttaa palovammoja.

Kuumailmapuhatimen nopeaa jäähdyttämistä varten voit antaa sen käydä hetken aikaa alimmalla säätölämpötilalla.

##

Asenna litteä suutin (14). Pehmennä maalipintaa hetken aikaa kuumalla ilmalla ja kaavi se pois puhtaalla lastalla. Pitkäaikainen kuumentaminen polttaa maalin ja vaikeuttaa sen poistamista.

Monet liimat pehmenevät lämmön vaikutuksesta. Kun liima on lämmennyt, voit irrottaa liitokset tai poistaa ylimääräisen liiman.

##

- Käytä ehdottomasti lasisuojasuutinta (15). Lasin rikkoutumisvaara.

Profiilipintojen maalipinta kannattaa irrottaa sopivalla lastalla. Loput maalijäänteet voi poistaa pehmeällä teräsharjalla.

##

- Varmista ennen lämmitystä, että kyse on todellakin vesiputkesta. Vesiputket ja kaasuputket ovat usein ulkonäöltään identtisiä. Kaasuputkia ei saa missään tapauksessa kuumentaa.

Asenna kulmasuutin (16). Lämmitä jäätyneitä kohtia mieluiten ulostulosta sisäänmenoa kohti.

Kuumenna muoviputkia ja putkiliitoksia erityisen varovasti, jotta ne eivät vaurioidu.

##

Asenna heijastussuutin (17). Täytä muoviputket hiekalla ja sulje ne molemmilta puolilta estääksesi putken taittumisen. Kuumenna putkea varovasti ja tasaisesti liikuttamalla sitä edestakaisin sivusuunnassa.

##

Asenna supistussuutin (20) ja hitsaussuutin (19). Hitsattavien työkappaleiden ja hitsilangan (18) tulee olla samaa materiaalia (esim. molemmat PVC:tä). Sauman on oltava puhdas ja rasvaton.

Kuumenna saumakohtaa varoen, kunnes se näyttää taikinamaiselta. On muistettava, että lämpötilaero muovin taikinamaisen ja nestemäisen tilan välillä on erittäin pieni.

Ohjaa hitsilankaa (18) uraan niin, että se muodostaa tasaisen palon.

##

Asenna pistemäisten juotosten tekemiseen supistussuutin (20) ja putkien juotostöihin heijastussuutin (17).

Jos käytettävässä tinassa ei ole juoksutetta, sivele juotoskohtaan juotosrasvaa tai juotostahnaa. Lämmitä juotoskohtaa ja syötä tinaa. Tinan tulee sulaa työkappaleen lämmöllä.
Poista tarvittaessa juoksute juotoskohdan jäähdyttyä.

##

Asenna heijastussuutin (17). Valitse kutisteletkun (21) halkaisija työkappaleen koon mukaan. Kuumenna kutisteletkua tasaisesti, kunnes se on tiiviisti työkappaletta vasten.