# Puštanje u rad

- Pridržavajte se mrežnog napona! Napon izvora struje mora se podudarati s podacima na tipskoj pločici puhala vrućeg zraka.

##

Tvornički su metalne površine zaštićene antikorozivnim premazom. Taj zaštitni sloj isparava pri prvom puštanju u rad.

Na sapnici (1) puhala vrućeg zraka može doći do promjene boje kao rezultat proizvodnog procesa. Ne radi se o oštećenjima i to ne utječe na funkciju puhala vrućeg zraka.

##

Prekidač za uključivanje/isključivanje (4) pritisnite prema gore.

Kontrola toplinske zaštite: U slučaju pregrijavanja (npr. zbog uspora zraka ili premalog dovoda zraka) puhalo vrućeg zraka automatski isključuje grijanje i simbol kontrole toplinske zaštite (7) prikazuje se na zaslonu. Puhalo i dalje radi. Ako se puhalo vrućeg zraka ohladilo na radnu temperaturu, grijanje se ponovno uključuje automatski.

##

Prekidač za uključivanje/isključivanje (4) pritisnite prema dolje u položaj 0.

- Nakon duljeg rada na visokoj temperaturi prije isključivanja ostavite puhalo vrućeg zraka da se ohladi. Ostavite ga kratko vrijeme da radi na najnižoj podesivoj temperaturi.

##

Pomoću prekidača za uključivanje/isključivanje (4) možete regulirati količinu zraka u različitim stupnjevima:

Stupanj | Položaj prekidača | l/min | °C
--- | --- | --- | ---
Stupanj hlađenja |  | 150 | 50
Stupanj rada 1 |  | 150–300 | 50–630
Stupanj rada 2 |  | 300–500 | 50–630

Podaci vrijede za nazivni napon [U] od 230 V. U slučaju odstupanja napona i u izvedbama specifičnim za dotičnu zemlju, ovi podaci mogu varirati.

Smanjite količinu zraka npr. kada ne treba previše zagrijati okolinu izratka ili kada bi se lagani izradak mogao pomaknuti zbog strujanja zraka.

##

Na stupnju hlađenja određena je temperatura na 50 °C. Temperatura se može regulirati na druga dva stupnja rada.

Promjenom sa stupnja hlađenja na jedan od stupnjeva rada ponovno se poziva tamo zadnje namještena temperatura.

Namještena temperatura prikazuje se na zaslonu (13).

Za povećanje temperature pritisnite tipku (12) na +, a za smanjenje temperature pritisnite na –.

Kratkim pritiskom na tipku (12) temperatura se povećava odn. smanjuje za 10 °C. Dugim pritiskom na tipku temperatura se povećava odn. smanjuje neprekidno za 10 °C sve dok ne otpustite tipku ili dok ne postignete maksimalnu odn. minimalnu temperaturu.

Na zaslonu se prikazuje namještena zadana temperatura 3 s. Sve dok nije postignuta zadana temperatura, prikazuje se stvarna temperatura na izlazu sapnice i treperi mjerna jedinica temperature (6). Ako je postignuta zadana temperatura, mjerna jedinica temperature više ne treperi.

- Ako smanjite temperaturu, potrebno je malo vremena da se puhalo vrućeg zraka ohladi.

Stupanj hlađenja prikladan je za hlađenje zagrijanog izratka ili za sušenje boje. Također je prikladan za hlađenje puhala vrućeg zraka prije odlaganja ili zamjene sapnica.

##

Na stupnju hlađenja možete namjestiti količinu zraka u 10 koraka između 150 i 300 l/min. Na stupnju rada možete namjestiti količinu zraka u 10 koraka između 150 i 500 l/min.

Alternativno možete koristiti spremljene kombinacije količine zraka/temperature vidi Pohranjivanje kombinacija količine zraka/temperature (GHG 23-66).

Namještena količina zraka prikazuje se s deset segmenata trake (9) na donjem rubu zaslona.

Stupanj | Položaj prekidača | l/min | °C
--- | --- | --- | ---
Stupanj hlađenja |  | 150–300 | 50–100A)
Stupanj rada |  | 150–500 | 50–650

A)

  Temperatura se namješta automatski, ovisno o odabranom strujanju zraka, u rasponu od 50–100 °C.

Za reguliranje količine zraka najprije pritisnite tipku ventilator (10). Simbol ventilatora (8) treperi na zaslonu. Sada pritiskom na tipku (12) možete namjestiti količinu zraka.

Za povećanje količine zraka pritisnite tipku (12) na +, a za smanjenje količine zraka pritisnite na –.

Ako tipkom (12) ponovno želite namjestiti temperaturu, ponovno pritisnite tipku ventilator (10). Simbol ventilatora (8) više ne treperi na zaslonu.

Ako prebacite sa stupnja hlađenja na stupanj rada, namješta se zadnja korištena kombinacija količine zraka/temperature na stupnju rada.

Smanjite količinu zraka npr. kada ne treba previše zagrijati okolinu izratka ili kada bi se lagani izradak mogao pomaknuti zbog strujanja zraka.

##

Na stupnju hlađenja temperatura se namješta automatski između 50 °C i 100 °C. Na stupnju rada možete odrediti temperaturu između 50 °C i 650 °C.

Alternativno možete koristiti spremljene kombinacije količine zraka/temperature vidi Pohranjivanje kombinacija količine zraka/temperature (GHG 23-66).

Namještena temperatura prikazuje se na zaslonu (13).

Za povećanje temperature pritisnite tipku (12) na +, a za smanjenje temperature pritisnite na –.

Kratkim pritiskom na tipku (12) temperatura se povećava odn. smanjuje za 10 °C. Dugim pritiskom na tipku temperatura se povećava odn. smanjuje neprekidno za 10 °C sve dok ne otpustite tipku ili dok ne postignete maksimalnu odn. minimalnu temperaturu.

Na zaslonu se prikazuje namještena zadana temperatura 3 s. Sve dok nije postignuta zadana temperatura, prikazuje se stvarna temperatura na izlazu sapnice i treperi mjerna jedinica temperature (6). Ako je postignuta zadana temperatura, mjerna jedinica temperature više ne treperi.

- Ako smanjite temperaturu, potrebno je malo vremena da se puhalo vrućeg zraka ohladi.

Stupanj hlađenja prikladan je za hlađenje zagrijanog izratka ili za sušenje boje. Također je prikladan za hlađenje puhala vrućeg zraka prije odlaganja ili zamjene sapnica.

##

Možete pohraniti 4 kombinacije količine zraka/temperature ili pristupiti 4 tvornički pohranjenim kombinacijama.

U tu svrhu prekidač za uključivanje/isključivanje (4) mora biti na stupnju rada.

Tvorničke postavke
Prostor za pohranu | °C | l/min | Primjena
--- | --- | --- | ---
1 | 250 | 350 | Promjena oblika plastičnih cijevi
2 | 350 | 400 | Zavarivanje plastike
3 | 450 | 500 | Uklanjanje laka
4 | 550 | 400 | Meko lemljenje

Kako biste pozvali neku kombinaciju, pritisnite tipku memorije (11) nekoliko puta sve dok se ne pojavi željeni broj na zaslonu (5).

Pohranjivanje vlastite kombinacije:

- Pritiskom na tipku memorije (11) odaberite željeni prostor za pohranu.
- Namjestite željenu temperaturu i količinu zraka. Prostor za pohranu (5) treperi koji bi prikazao da je promijenjena pohranjena kombinacija.
- Pritisnite tipku memorije (11) i držite je pritisnutu. Mjesto u memoriji (5) treperi oko 2 s. Kada stalno svijetli, onda je pohranjena nova kombinacija.